als_Latn dik_Latn sag_Latn
Është çelur në mjediset e Batalionit të Mbështetjes së Shtabit të Përgjithshëm të FA, në zonën e Shtish-Tufinës në afërsi të Tiranës, ekspozita muzeale ”Bunk’Art”, e cila ngrihet në ish-vendkomandën për kohë lufte ose bunkerin antibërthamor të kohës së diktaturës komuniste.
Në ceremoninë e organizuar me këtë rast ishte i pranishëm: kryeministri i Republikës së Shqipërisë, z. Edi Rama, ministrja e Mbrojtjes, znj. Mimi Kodheli, ministrja e Kulturës, znj. Mirela Kumbaro, shefi i Shtabit të Përgjithshëm i FA, gjeneralmajor Jeronim Bazo, ministra të tjerë të kabinetit qeveritarë, deputetë të Kuvendit të Shqipërisë, ambasadorë dhe përfaqësues të tjerë të trupit diplomatik të akredituar në Tiranë, qytetarë, të rinj e të reja të kryeqytetit dhe të ftuar të tjerë.
Shefi i Shtabit të Përgjithshëm të FA, gjeneralmajor Jeronim Bazo, zhvilloi një vizitë në shkollën 9 - vjeçare Farkë e Vogël, Tiranë, ku ka dhuruar 309 libra të ndryshëm artistikë, libra të cilët u ofruan nga Baza Ajrore Farkë dhe do t’i shtohen bibliotekës së kësaj shkolle.
Edhe ky aktivitet zhvillohet, si një sërë aktivitetesh të shumta kulturore - artistike, me rastin e organizimit të festimeve të 70 - vjetorit të Çlirimit të atdheut si dhe në kuadër të bashkëpunimit midis Forcave të Armatosura dhe komunitetit në rajonet e dislokimit të komandave dhe njësive të Forcave të Armatosura.
Në ambientet e batalionit të Forcave Speciale, Zall-Herr, është zhvilluar sot paradite ceremonia e promovimit të këngës kushtuar Dëshmorit të Atdheut, kapiten Feti Vogli, dëshmorit të parë të rënë në krye të detyrës në misionin Combat “Eagle”, Kandahar, Afganistan.
Në ceremoninë e organizuar me këtë rast, ishin të pranishëm shefi i Shtabit të Përgjithshëm të FA, gjeneralmajor Jeronim Bazo, zëvendësministri i Mbrojtjes, z. Dritan Hila, komandanti i Forcës Tokësore, gjeneralmajor Zyber Dushku, gjeneral brigade (r), Kudusi Lame, këngëtari i mirënjohur dhe kompozitori i këngës, Ilir Shaqiri, drejtorë drejtorish në MM dhe SHP dhe familjarë të dëshmorit, si dhe efektivë të batalionit të Forcave Speciale.
Me rastin e 70 - vjetorit të Çlirimit të Atdheut, në mjediset e Qendrës së Kulturës, Medias, Botimeve, Muzeut dhe Shtëpive të Pushimit (QKMBMSHP), është çelur një ekspozitë me punime nga më të njohurat të Piktorit të Merituar dhe Mjeshtrit të Madh të Punës, Fatmir Haxhiu, si dhe sallës së ekzpozitave në këtë qendër iu dha emri i këtij piktori të shquar të vendit tonë. Në ceremoni ishin të pranishëm ministrja e Mbrojtjes znj. Mimi Kodheli, shefi i Shtabit të Përgjithshëm të FA, gjeneralmajor Jeronim Bazo, ministrja e Kulturës, znj. Mirela Kumbaro, familjarë të Piktorit të Merituar, drejtorë drejtorish në MM dhe SHP, të ftuar dhe të afërm të piktorit.
Fjalën e hapjes e mbajti drejtoresha e QKMBSHP, znj. Mirela Roshi.
Shefi i Shtabit të Përgjithshëm të Forcave të Armatosura, gjeneralmajor Jeronim Bazo, ka pritur sot në një takim kortezie ambasadorin e Republikës së Kroacisë në Tiranë, z. Aleksander Stipetic dhe atasheun ushtarak të Republikës së Kroacisë, kolonel Ivica Matesic.
Gjeneral Bazo vlerësoi marrëdhëniet e shkëlqyera të bashkëpunimit në fushën e Mbrojtjes,mes dy vendeve, bashkëpunim që ka kulmuar me formimin e Kartës së Adriatikut, që sot njihet me emrin A5.
Shefi i Shtabit të Përgjithshëm të Forcave të Armatosura, gjeneralmajor Jeronim Bazo, ka pritur sot në një takim kortezie ambasadorin e Republikës së Kroacisë në Tiranë, z. Aleksander Stipetic dhe atasheun ushtarak të Republikës së Kroacisë, kolonel Ivica Matesic.
Kursi i Lartë për Sigurinë dhe Mbrojtjen, zhvilloi ditën e sotme një vizitë në Shtabin e Përgjithshëm të FA në kuadër të programit mësimor. Pjesëmarrësit u pritën nga shefi i Shtabit të Përgjithshëm të FA gjeneralmajor Jeronim Bazo.
Drejtori i Drejtorisë së Planifikimit dhe Monitorimit të Mbrojtjes kolonel Nazmi Cahani, i prezantoi kursantëve misionin dhe detyrat e Shtabit të Përgjithshëm si dhe zhvillimet më të fundit në Forcat e Armatosura. Në sesionin e pyetje – përgjigjeve, kursantët shfaqën interesin e tyre për të pasur me tepër informacione mbi rolin e Shtabit të Përgjithshëm në nivel strategjik dhe marrëdhëniet e tij me strukturat e Ministrisë së Mbrojtjes, arritjet e FARSH në vitet e fundit, angazhimet e saj në kuadër të NATO si dhe planet e ardhshme për modernizimin e saj me pajisje e sisteme.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn